CELEX: 62021TN0613
Language: mt
Date: 2021-10-19 00:00:00
Title: Kawża T-613/21: Rikors ippreżentat fid-19 ta’ Ottubru 2021 – XH vs Il-Kummissjoni

24.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/34
            
         
      Rikors ippreżentat fid-19 ta’ Ottubru 2021 – XH vs Il-Kummissjoni
      (Kawża T-613/21)
      (2022/C 37/47)
      Lingwa tal-kawża: l-Ingliż
      
         Partijiet
      
      
         Rikorrent: XH (rappreżentant: E. Auleytner, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-4 ta’ Diċembru 2020 dwar iċ-ċaħda tat-talba għal assistenza tar-rikorrenti u d-deċiżjoni tal-Awtorità tal-Ħatra bi tweġiba għall-ilment ippreżentat mir-rikorrenti;
               
            
                  —
               
               
                  tannulla d-deċiżjoni tas-26 ta’ Mejju 2021 dwar il-ftuħ ta’ proċedura ta’ invalidità u d-deċiżjoni tal-Awtorità tal-Ħatra bi tweġiba għall-ilment ippreżentat mir-rikorrenti;
               
            
                  —
               
               
                  tikkumpensa lir-rikorrenti għat-telf u għad-danni mġarrba minnha;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq żball ta’ liġi u fuq irregolarità fil-proċedura kontenzjuża: ksur tal-Artikoli 12a u 24 tar-Regolamenti tal-Persunal fid-dawl tal-Artikolu 7 tal-Karta tad-Drittijiet Fundamentali, b’mod partikolari, ksur tad-dmir ta’ diliġenza u tal-prinċipju ta’ amministrazzjoni tajba stabbilit fl-Artikolu 41 tal-Karta.
               
            
                  2.
               
               
                  It-tieni motiv ibbażat fuq il-ksur tal-Artikoli 12a, 24 u 59 sa 60 tar-Regolamenti tal-Persunal, peress li ġew stabbiliti għanijiet manifestament impossibbli li jintlaħqu billi r-rikorrenti hija obbligata taħdem matul il-leave tal-mard tagħha li jinvolvi inkapaċità totali għax-xogħol.
               
            
                  3.
               
               
                  It-tielet motiv ibbażat fuq il-ksur tal-Artikolu 59 tar-Regolamenti tal-Persunal fid-dawl tal-Artikoli 12a u 24 tar-Regolamenti tal-Persunal, peress li l-proċedura ta’ invalidità nfetħet mingħajr ma kien intlaħaq it-tul meħtieġ ta’ leave tal-mard fil-mument tal-ftuħ.
               
            
                  4.
               
               
                  Ir-raba’ motiv, ibbażat fuq il-ksur tal-Artikoli 7 u 8 tal-Karta tad-Drittijiet Fundamentali.